Bréck Gare Houwald
D'Bréck bei der Gare um Houwald ass eng Bréck déi zanter 2022 am Bau ass an iwwer déi d'Linn T1 vum Stater Tram an och Bussen, Vëloen a Foussgänger vum Houwald, iwwer d'Gare Houwald an iwwer d'Zuchgleiser ewech, am Uschloss un d'Y-Bréck iwwer d'Autobunn A3, an de Ban de Gasperich fueren, respektiv goe kënnen.

De Bau vun der Bréck gëtt duerch eng juristesch Streiderei ëm eng Parzell, déi dem Olos Fund gehéiert, gehënnert: De Staat huet 2020 eng Expropriatiounsprozedur vun der Parzell fir utilité publique an d'Weeër geleet, déi awer vum Proprietär viru Geriicht a Fro gestallt gouf. Soulaang wéi et keen ofschléissend Urteel gëtt, ka just eng schmuel Versioun vun der Bréck gebaut ginn, nërdlech vun der contestéierter Parzell. Dat bréngt mat sech, datt den Tram do bis op Weideres just op engem Gleis fuere kann, bis dat Stéck, dat feelt, ka bäigeprafft ginn. De Bau vun der hallwer Bréck huet 2022 ugefaangen.

Um Spaweck 

Gemeng Hesper
Brécken an der Stad Lëtzebuerg
Bauwierker Päifenneijooschdag
Gaasperech
Dunnebrécken
Stater Tram